Christian Stangl

**Cristian Stangl** (rođen 10. jula 1966) austrijski je penjač u alpskom stilu i planinarski vodič. Postao je poznat kao *Nebeski trkač* po brojnim nevjerovatno brzim usponima na visoke planine. Njegov glavni uspjeh je iz 2013, kad je postao prvi čovjek sa usponima na tri najviša vrha na sedam kontinenata, trostrukih Sedam vrhova. Njegovo dostignuće je verifikovano 13. oktobra 2013. u  Ginisovoj knjizi rekorda u Londonu.

Rođen je 1966. u Landl, istočnom dijelu nacionalnog parka Gesäuse u Austriji. Završio je elektrotehnički fakultet. Kada mu je bilo 16 godina počeo je sa penjanjem, preferirajući solo, brzo i penjanje u zimskim uslovima u Alpama.

Godine 1990. počeo se penjati na vrhove Anda i Himalaja. Prilikom uspona 1991. novom rutom preko jugozapadne strane 7285 m visokog Baintha Brakka, bio je zatrpan lavinom i ozbiljno povrijeđen. Od 1995. penjući se na vrhove Anda, postigao je značajne rezultate u brzim usponima:
* 9 – 6000 m za 18 dana.  
* 10 – 6000 m za 7 dana (2005), 
* 3 – 6000 m za 1 dan (2006),  
* 4 – 6000 m za 1 dan (2008)
Njegov prvi uspon na jedan vrh preko 8.000 m bio je na Shishapangmu 1998. preko jugozapadne strane.

Christian Stangl sada živi u Hall bei Admontu i član je Sportskog profesionalnog tima Mammut. Radi kao planinski vodič projekata odobrenih od države. Drži govore i održava prezentacije o svojim planinarskim pothvatima i održava posebne radionice za rukovodioce.

## Sedam vrhova 
Godine 2008, Stangl je počeo svoje brze uspone na Sedam vrhova. Za sedam vrhova trebalo mu je 58 časova i 45 minuta.

Vrhovi i vremena uspona (časovi i minute):
* Mount Everest: 16:42
* Aconcagua: 4:25
* Denali: 16:45
* Elbrus: 5:18
* Kilimanjaro: 5:36
* Vinson: 9:10
* Puncak Jaya: 0:49

### Sedam drugih vrhova 
* Ojos Del Salado (6893 m) – 10. juni 1996 – Južna Amerika
* Batian (5199 m) 6. februar 2009 – Evropa
* Dykhtau (5205 m) 6. septembar 2009 – Afrika
* Logan (5959 m) 22. maj 2010 – Sjeverna Amerika 
* Tyree (4852 m) 3. januar 2012 – Antarktik
* K2 (8611 m) 31. juli 2012 – Azija
* Sumantri (4870 m) 15. januar 2013 – Australazija

### Sedam trećih vrhova 
* Shinn (4660 m) 25. novembar 2008 – Antarktik
* Pissis (6795 m) 21. decembar 2008 – Južna Amerika
* Mawenzi (5148 m) 12. februar 2009 – Afrika
* Orizaba (5636 m) 16. decembar 2010 – Sjeverna Amerika
* Kangchenjunga (8586 m) 20. maj 2011 – Azija
* Puncak Mandala (4758 m) 28. februar 2012 – Australazija
* Shkhara (5193 m) 23. august 2013 – Evropa

U trci za osvajanje sedam drugih i trećih vrhova Stangl je bio sa Hansom Kammerlanderom, još jednim alpinistom sa njemačkog govornog područja, ali iz Italije. Obojica su bili vrlo iskusni planinari na visokoim planinama, ali rivalstvo nije prošlo bez rasprava i skandala.

Svoje uspone penjači potkrepljuje fotografijom, video zapisom, GPS zapisnikom. visinomjerom ili drugim sredstvima. Današnji profesionalni penjači su pod pritiskom da uspiju. I Stangl je priznao da je krivotvorio svoju tvrdnju da je 2010 stigao na vrh K2 i da je navodna fotografija sa vrha napravljena zapravo na visini 7500 m. Nakon toga je izjavio: "Strah od smrti je dovoljno jak, ali strah od neuspjeha u društvu usmjerenom na dostignuća je gori."

Uspon na K2 uspješno je izveo 31. juli 2012.

Slična sudbina zadesila je i Kammerlandera 2010. kada je predao fotografiju snimljenu na vrhu Logan. I on je bio prisiljen da se vrati i obavi regularan uspon.

## Reference 
Kategorija:Austrijski alpinisti